ગાંધીગ્રામ પોલીસના પીઆઈ એચ.આર.ભાટુએ જણાવ્યું કે, જામનગરમાં નાગેશ્ર્વર રોડ પાસે ગોમતીપુરામાં રહેતો ઈકબાલ ઉર્ફે બાઠીયો ઉમર નાયક હત્યાની કોશિષના ગુનામાં રાજકોટની સેન્ટ્રલ જેલમાં હતો. ગત તા.૬૨ના રોજ મોડીરાત્રે જામીન પર છૂટતા તે અને તેનો મિત્ર કારમાં જામનગર જતા હતા ત્યારે ગોળીબારની ઘટના બની હતી. આ પ્રકરણમાં સંડોવાયેલા રજાક ઉર્ફે સોપારી દાઉદ ચાવડા ઉ.વ.૪૨ રહે. જોડીયા ગુંગા, હુસેન દાઉદ ચાવડા ઉ.વ.૩૮, અમીન હુસેન નોતીયાર ઉ.વ.૩૯ અને સાદીક અબ્દુલ ઉર્ફે અભલ બુચડ રહે. સેટેલાઈટ સોસાયટી કાલાવડ નાકા બહારને પોલીસે વાંકાનેર બાઉન્ડ્રીથી કચ્છ તરફ જતા હાઈવે પાસે આવેલ ગારીડા ગામ પાસેથી ઝડપી લીધા હતા. આ ચારેય શખસો જેમાં જતા હતા તે સ્વીફટ કાર તથા એકસયુવી કાર પણ કબજે કરવામાં આવી હતી.